На основу члана 34. Закона о јавној својини (“Сл.гласник РС” бр.72/11 88/13 и 105/14), члана 6 и 7 Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда(“Сл.гласник РС”бр.24/12 и 48/15), члана 8. Одлуке о прибављању, коришћењу и управљању стварима у јавној својини града Врање (“Службени гласник града Врање” број: 10/14), члана 6. и 19. став 1. тачка 3. Одлуке о давању у закуп пословног простора у јавној својини града Врања и члана(“Службени гласник града Врање” број: 13/14 и 12/15) и члана 61. и 63. Пословника Градског већа града Врање (“Службени гласник града Врање” број 20/2016), по прибављеном мишљењу градског правобраниоца, Градско веће града Врање, на седници одржаној дана 11.04.2017 године, донело је

**О Д Л У К У**

**о покретању поступка за узимање у закуп пословног простора прикупљањeм писаних понуда**

**Члан 1.**

Овом Одлуком покреће се поступак узимања у закуп пословног простора прикупљањем писаних понуда.

**Члан 2.**

Поступак прикупаљање писаних понуда спровешће Комисија за давање у закуп пословног простора у јавној својини града Врање.

**Члан 3.**

Након спроведеног поступка, Одлуку о узимању у закуп пословног простора доноси Градско веће града Врање, на основу предлога Комисије из члана 2. ове Одлуке.

**Члан 4.**

Уговор о узимању пословног простора у име града Врање закључиће градоначелник Врања.

**Члан 5.**

Одлука ступа на снагу даном доношења.

Одлуку објавити у “Службеном гласнику града Врање”

**ГРАДСКО ВЕЋЕ ГРАДА ВРАЊЕ**

**дана: 11.04.2017 године, број: 06-81/2017-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-81/2017-04

Дана: 11.04.2017. године

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 11.04.2017. године, разматрало је одредбе Нацрта уговора о закупу између ЈП Скијалиште Бесна Кобила у ликвидацији и Јавне установе Туристичка организација града Врања, и по прибављеном мишљењу градског правобраниоца, донело следећи

***З А К Љ У Ч А К***

Прихватају се одредбе Нацрта уговора о закупу између ЈП „Скијалиште Бесна Кобила“ у ликвидацији и Јавне установе Туристичка организација града Врања, који за предмет има закуп основних средстава и инвентара у власништву ЈП „Скијалиште Бесна кобила“ и даје сагласност ликвидационом управнику да исти закључи.

Закључак доставити: ликвидационом управнику ЈП „Скијалиште Бесна Кобила“ у ликвидацији, директору Јавне установе Туристичка организација града Врања и Писарници града Врања.

**ПРЕДСЕДНИК**

**ГРАДСКОГ ВЕЋА,**

**-др Слободан Миленковић**,